Author: koki
Last saved by: Ľubomír Partika
Company: Abyss Studios, Ltd.

Vyhodnotenie medzirezortného pripomienkového konania

Finančná stabilizácia štátnych príspevkových organizácií v pôsobnosti MZ SR a MO SR, v ktorých prebieha zmena právnej formy zo štátnej príspevkovej organizácie na akciovú spoločnosť (ďalej len „štátnych organizácií“) a Návrh na vyslovenie súhlasu Národnej rady SR s použitím štátnych finančných aktív na finančnú stabilizáciu štátnych organizácií 

Spôsob pripomienkového konania | Dodržanie časového súladu transformácie podľa zákona č.578/2004 Z.z.
Počet vznesených pripomienok, z toho zásadných | 47  / 20
Počet vyhodnotených pripomienok | 47
Počet akceptovaných pripomienok, z toho zásadných | 22  / 6
Počet čiastočne akceptovaných pripomienok, z toho zásadných | 7  / 2
Počet neakceptovaných pripomienok, z toho zásadných | 18  / 3

Rozporové konanie (s kým, kedy, s akým výsledkom)

MPSVaR dňa 15.8.2011 rozpory odstránené
MF SR dňa 16.8.2011 rozpory odstránené
MV SR dňa 16.8.2011 rozpory odstránené

Počet odstránených pripomienok | všetky
Počet neodstránených pripomienok | 0

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1 . | Ministerstvo spravodlivosti Slovenskej republiky | 1 (1o,0z) | | |
2 . | Ministerstvo vnútra Slovenskej republiky | 1 (0o,1z) | | x |
3 . | Ministerstvo financií Slovenskej republiky | 11 (6o,5z) | | |
4 . | Ministerstvo kultúry Slovenskej republiky | 8 (8o,0z) | | |
5 . | Ministerstvo hospodárstva Slovenskej republiky | | | | x
6 . | Ministerstvo dopravy, výstavby a regionálneho rozvoja Slovenskej republiky | 2 (2o,0z) | | |
7 . | Ministerstvo pôdohospodárstva a rozvoja vidieka Slovenskej republiky | 1 (1o,0z) | | |
8 . | Ministerstvo výstavby a regionálneho rozvoja Slovenskej republiky | | | | x
9 . | Ministerstvo obrany Slovenskej republiky | 2 (2o,0z) | | |
10 . | Ministerstvo zahraničných vecí Slovenskej republiky | | | x |
11 . | Ministerstvo práce, sociálnych vecí a rodiny Slovenskej republiky | 4 (2o,2z) | | |
12 . | Ministerstvo životného prostredia Slovenskej republiky | | | x |
13 . | Ministerstvo školstva, vedy, výskumu a športu Slovenskej republiky | 1 (1o,0z) | | |
14 . | Ministerstvo zdravotníctva Slovenskej republiky | | | | x
15 . | Podpredseda vlády SR pre ľudské práva a národnostné menšiny | | | x |
16 . | Centrum pre medzinárodnoprávnu ochranu detí a mládeže | | | | x
17 . | Ústredie práce, sociálnych vecí a rodiny | | | | x
18 . | Odbor vládnej agendy Úradu vlády | | | | x
19 . | Európske spotrebiteľské centrum | | | | x
20 . | Štátny dopravný úrad | | | | x
21 . | Odbor verejného obstarávania MŽP SR | | | | x
22 . | Odbor právnych služieb a odvolacích konaní | | | | x
23 . | Konferencia biskupov Slovenska | | | | x
24 . | Národný bezpečnostný úrad | | | x |
25 . | Sociálna poisťovňa | 4 (4o,0z) | | |
26 . | Protimonopolný úrad Slovenskej republiky | | | x |
27 . | Žilinský samosprávny kraj | 12 (0o,12z) | | |
28 . | Úrad vlády Slovenskej republiky | | | x |
| SPOLU | 47 (27o,20z) | 0 (0o,0z) | 7 | 11

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia
MS SR | Odoslané bez pripomienok | O | A | Akceptujeme, že neboli pripomienky k materiálu.

MV SR

Štátne zdravotnícke príspevkové organizácie v pôsobnosti Ministerstva vnútra SR 
K predloženému materiálu "Finančná stabilizácia štátnych príspevkových organizácií v pôsobnosti MZ SR a MO SR, v ktorých prebieha zmena právnej formy zo štátnej príspevkovej organizácie na akciovú spoločnosť (ďalej len "štátnych organizácií") a Návrh na vyslovenie súhlasu Národnej rady SR s použitím štátnych finančných aktív na finančnú stabilizáciu štátnych organizácií", rezort Ministerstva vnútra SR predkladá zásadnú pripomienku v tom, aby do finančnej stabilizácie štátnych príspevkových organizácií boli zahrnuté aj štátne zdravotnícke príspevkové organizácie v pôsobnosti Ministerstva vnútra SR.

Z

N

Dňa 16.8.2011 sa uskutočnilo rozporové konanie na úrovni ministrov MZ SR a MV SR. Zástupcovia MZ SR vysvetlili, že MV SR že predmetom finančnej stabilizácie podľa tohoto materiálu sú len štátne organizácie, ktoré sú poskytovateľmi zdravotnej starostlivosti podľa zákona 578/2004 Z.z. v znení neskorších predpisov. MZ SR nemá vedomosť, že by MV SR transformovalo organizácie v zmysle uvedeného predpisu. 
Na základe uvedeného MV SR pripomienku stiahlo.

MF SR

K návrhu uznesenia vlády SR 
Časť B. ukladá žiadam zmeniť nasledovne: 

podpredsedovi vlády a ministrovi financií 

B.1. uvoľniť zo štátnych finančných aktív 350 000 000 eur pre Ministerstvo zdravotníctva SR na finančnú stabilizáciu štátnych organizácií podľa bodu A.1. 
Termín: do 15 dní po vyslovení súhlasu Národnou radou Slovenskej republiky 

ministrovi zdravotníctva 

B.3. zabezpečiť proces finančnej stabilizácie štátnych organizácií 
Termín: do 31. decembra 2011 

B.4. realizovať racionalizačné opatrenia vo vzťahu k transformovaným štátnym organizáciám s dôrazom na zvýšenie efektívnosti a finančnej výkonnosti s cieľom dosiahnutia kladného hospodárskeho výsledku štátnych organizácií po zmene právnej formy na akciovú spoločnosť 
Termín: 31. októbra 2011 

B.5. predložiť na rokovanie vlády Slovenskej republiky správu o realizovaných racionalizačných opatreniach vo vzťahu k transformovaným štátnym organizáciám s dôrazom na zvýšenie efektívnosti a finančnej výkonnosti s cieľom dosiahnutia kladného hospodárskeho výsledku štátnych organizácií po zmene právnej formy na akciovú spoločnosť, ako aj o predpokladaných hospodárskych výsledkoch štátnych organizácií na roky 2012 – 2014 
Termín: 31. októbra 2011 

B.6. predložiť na rokovanie vlády Slovenskej republiky návrh legislatívnej úpravy týkajúcej sa prerozdeľovacieho mechanizmu v rámci verejného zdravotného poistenia 
Termín: 21. septembra 2011 

Vzhľadom na to, že Ministerstvo financií SR nedisponuje informáciami, či z poskytnutých návratných finančných výpomocí došlo k úhrade splátok istín, žiadam Ministerstvo zdravotníctva SR, aby v úlohách A.2. a B.2. návrhu uznesenia vlády SR presne vyčíslilo skutočný zostatok nesplatených istín z poskytnutých návratných finančných výpomocí.

Z

A

Dňa 16.8.2011 sa uskutočnilo rozporové konanie na úrovni ministrov MZ SR a MF SR. 
Dohodlo sa nasledovné: 
- upravilo sa uznesenie B.3 v navrhovanom znení 
- doplnili sa navrhované uznesenia B.4 , B.5 a B.6 
- sumy v uzneseniach A.2 a B.2 sa upravili podľa vykazovanej skutočnosti 
- suma v uznesení B.1 sa akceptovala. 
Zároveň sa na základe rokovaní dohodlo nové uznesenie spoločne pre obidvoch ministrov predložiť do 31.10. 2010 správu o priebehu finančnej stabilizácie štátnych organizácií s návrhom ďalších opatrení. Uvedený materiál môže riešiť aj prípadné návrhy na ďalšie zdroje resp. spôsob možnej ochrany organizácii v prechodnom období, ak sa ďalšie zdroje na finančnú stabilizáciu nepodarí zabezpečiť.

MF SR

Všeobecne 
Žiadam, aby oddlženie v sume 350 mil. eur prebehlo len v rámci jednej tranže.

Z

A

Do materiálu sa doplnilo, že na finančnú stabilizáciu sa prostriedky zo štátnych finančných aktív poskytnú prostredníctvom MF SR v jednej tranži

MF SR

Všeobecne a k materiálu 
Zníženie štátnych finančných aktív v sume 129 763 041,47 eur z titulu odpustenia splácania návratných finančných výpomocí poskytnutých podľa bodu B.2. uznesenia vlády č. 938 zo 17.12.2008, ako aj poskytnutie finančných prostriedkov predmetným organizáciám za účelom finančnej stabilizácie, môže predstavovať štátnu pomoc. Ide o prevod verejných zdrojov, o poskytnutie ekonomickej výhody, je splnené kritérium selektívnosti (nenávratná finančná výpomoc sa nedáva, resp. neodpúšťa všetkým zdravotníckym zariadeniam) a taktiež je vplyv na hospodársku súťaž a obchod medzi členskými štátmi. 

Poskytnutie štátnej pomoci schvaľuje Európska komisia vopred pred jej poskytnutím, a to na základe predloženej notifikácie. 

Zdravotnícke zariadenia poskytujú služby vo verejnom záujme. Problematiku úhrad za služby vo verejnom záujme, ktorá je štátnou pomocou, upravuje rozhodnutie Komisie z 28. novembra 2005 o uplatňovaní čl. 86 ods. 2 Zmluvy o ES na štátnu pomoc vo forme náhrady za služby vo verejnom záujme udeľovanej niektorým podnikom povereným poskytovaním služieb všeobecného hospodárskeho záujmu (ďalej len „rozhodnutie“). 

Náhrada za služby vo verejnom záujme poskytnutá nemocniciam v súlade s rozhodnutím sa nemusí notifikovať Európskej komisii, len ak sú splnené podmienky vymedzené v rozhodnutí. 

Ak nie sú splnené podmienky rozhodnutia mala by sa Európskej komisii predložiť notifikácia „oddlženia zdravotníctva“. 

Z predloženého materiálu nevyplýva, že ide len o dodatočnú úhradu služieb vo verejnom záujme a chýba analýza splnenia podmienok rozhodnutia. Konštatovanie na str. 9 v časti 4.4. Postup pri finančnej stabilizácii „Finančný transfer bude povolená štátna pomoc.“ je z pohľadu štátnej pomoci nepostačujúce. Pripomínam, že aj zníženie štátnych finančných aktív z titulu odpustenia splácania návratných finančných výpomocí môže byť štátnou pomocou.

O

A

Materál bol doplnený o uvedené skutočnosti a o predpokladaný postup MZ SR.

MF SR

K predkladacej správe 
V štvrtom odseku žiadam slovo „zúčtované“ nahradiť slovom „poukázané“, pretože termín „zúčtovať“ sa používa v súvislosti s následným zúčtovaním použitia pridelených finančných prostriedkov a nie vo vzťahu k prideleniu, poukázaniu alebo prevedeniu finančných prostriedkov.

Z

A

Predkladacia správa bola upravená.

MF SR

K materiálu 
Značná časť materiálu sa venuje analýze vykonanej Ústavom súdneho inžinierstva Žilinskej univerzity, ktorej cieľom je stanoviť všeobecnú hodnotu transformujúcich sa organizácií a získať podklady pre rozbor štruktúry záväzkov a trendu zadlžovania transformovaných zdravotníckych zariadení. Konštatujem, že táto časť je popisná a nie sú zdôvodnené postupy, na základe ktorých sa v konkrétnych prípadoch postupovalo. Konkrétne v časti 3.1. Východiská sú bez akéhokoľvek odôvodnenia uvedené záväzky, ktoré neboli predmetom rozboru. Nie je preto zrejmé, prečo boli vylúčené napríklad prijaté preddavky, záväzky voči zamestnancom, prijaté návratné finančné výpomoci od subjektov verejnej správy a pod., ktoré predstavujú reálnu povinnosť účtovnej jednotky finančne ich plniť.

O

A

Materiál bol doplnený o vysvetlenie prečo uvedené záväzky neboli predmetom rozboru.

MF SR

K materiálu 
Materiál svojim názvom jednoznačne vyčlenil okruh organizácií, ktorých sa má týkať finančná stabilizácia. Odporúčam jednoznačne v materiáli a najmä pri definovaní bodov uznesenia vlády č. A.2. a B.2. uviesť, ktorých zariadení sa úlohy týkajú.

O

A

Materiál bol doplnený o jednotlivé organizácie.

MF SR

K materiálu 
V súvislosti s návratnou finančnou výpomocou konštatujem, že bola poskytnutá 25 zariadeniam, avšak finančná stabilizácia sa má týkať cca 12 organizácií. Nie je jasné, či sa bude návratná finančná výpomoc odpúšťať všetkým zariadeniam, ktorým sa v roku 2009 poskytla, alebo len vybraným. Predmetné žiadam v materiáli objasniť. Okrem toho upozorňujem, že časť zariadení bola povinná vrátiť nevyčerpanú istinu, čo aj realizovali. O sumu tejto vratky sa bude znižovať celková odpustená suma návratných finančných výpomocí. Presnou sumou vrátenej istiny disponuje Ministerstvo zdravotníctva SR.

O

A

Materiál bol doplnený, návratná finančná výpomoc sa bude odpúšťať všetkým zdravotníckym zariadeniam, ktorým sa v roku 2009 poskytla.

MF SR

K materiálu 
V časti 4.2. druhá veta prvého odseku nie je vo vzťahu k predkladanému zámeru správna. Žiadam ju nahradiť touto vetou: „O použití štátnych finančných aktív na výdavky štátneho rozpočtu rozhoduje Národná rada SR v súlade s § 13 ods. 6 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov.“.

Z

A

Materiál bol upravený.

MF SR

K materiálu 
V časti 4.4. Postup pri finančnej stabilizácii žiadam prvú vetu prvého odseku upraviť vo vzťahu k výstupu tohto procesu, pretože výstupom nebude rozpočtové opatrenie voči MZ SR, ale prostriedky budú uvoľňované zo štátnych finančných aktív mimo rozpočet výdavkov štátneho rozpočtu. MF SR uvoľní prostriedky štátneho rozpočtu z účtu ŠFA Ministerstvu zdravotníctva SR na účet cudzích prostriedkov (depozit), ktoré MZ SR následne prevedie na špeciálne účty dotknutých štátnych organizácií v Štátnej pokladnici.

Z

A

Materiál bol upravený.

MF SR

K materiálu 
V časti 4.4. sa uvádza, že formálnym výstupom schválenia finančnej stabilizácie s použitím štátnych finančných aktív bude rozpočtové opatrenie MF SR v prospech rozpočtového účtu MZ SR. Konštatujem, že nepôjde o rozpočtové opatrenie, ale o platobný poukaz (poukázanie prostriedkov zo ŠFA), čo nebude mať vplyv na úpravy rozpočtu.

O

A

Materiál bol upravený.

MF SR

K materiálu 
Materiál žiadam doplniť o rozdelenie záväzkov v sume 350 mil. eur určených na oddlženie podľa rokov ich vzniku.

O

ČA

Materiál bol doplnený o stav záväzkov ku koncu jednotlivých rokov, t.j. nebola rozdelená sume 350 mil. eur ale skutočnosť.

MK SR

návrh vlastného materiálu, str. 1, bod 1 (Cieľ), prvá veta 
Za slovo "organizácií" navrhujeme vložiť predložku "v".

O

A

Materiál bol upravený.

MK SR

návrh vlastného materiálu, str. 1, bod 3.1. (Východiská) 
Odsek navrhujeme ukončiť bodkou.

O

A

Materál bol upravený.

MK SR

návrh vlastného materiálu, str. 2, odseky 1, 3 a 4 
V jednotlivých zarážkach, ktoré sú obsiahnuté v uvedených odsekov, ako aj v celom texte vlastného materiálu navrhujeme zosúladenie písania začiatočných písmen malým alebo veľkým písmom a ich ukončenie bodkou, čiarkou, resp. bodkočiarkou.

O

A

Materiál bol upravený.

MK SR

návrh vlastného materiálu, str. 2, piaty odsek 
Slovné spojenie "s kompetentnými osobami MZ SR" navrhujeme nahradiť slovným spojením" so zástupcami MZ SR".

O

A

Materiál bol upravený.

MK SR

návrh vlastného materiálu, str. 4, bod 4 
Slovné spojenie "by dopomohli" navrhujeme nahradiť slovným spojením "by prispeli".

O

A

Materiál bol upravený.

MK SR

návrh vlastného materiálu, str. 11, bod 5, druhý odsek 
Slovné spojenie "presne a transparentne" navrhujeme nahradiť slovným spojením "presné a transparentné".

O

A

Materiál bol upravený.

MK SR

návrh vlastného materiálu, str. 1, štvrtý odsek 
Slovné spojenie uvedené v zátvorke "odtláčajú splatnosti dlhov" navrhujeme nahradiť slovným spojením "odsúvajú predĺženie lehoty splatnosti dlhov".

O

A

Materiál bol upravený

MK SR

všeobecné pripomienky k návrhu vlastného materiálu  
Pri prezentácii využitých spôsobov výpočtu trendu zadlžovania organizácií je potrebné uviesť vysvetlivky k jednotlivým premenným, inak sú vzorce bezcenné. 

Odporúčame ako prílohu k vlastnému materiálu doplniť "Štatút komisie pre finančnú stabilizáciu", tak aby bolo možné jednoznačne posúdiť pôsobnosť a presné kompetencie Ministerstvom zdravotníctva Slovenskej republiky zriadenej komisie. Komisia je v zmysle vlastného materiálu oprávnená konať v rozsahu vymedzenom v štatúte, ten však nie je súčasťou návrhu materiálu. Z dôvodu absencie štatútu nie je jednoznačné, aká je napr. právomoc komisie „rozhodnúť v jednotlivých odôvodnených prípadoch o odlišnostiach pri finančnej stabilizácii od týchto prijatých zásad.“. 

Navrhujeme dopracovať postup, ktorý sa použije v prípade, ak veriteľ nebude súhlasiť s ponúkanými podmienkami rokovania o vzdaní sa časti svojich nárokov z pohľadávky. Ďalej odporúčame doplniť definíciu kritérií pre veľkých, resp. najväčších veriteľov a pre kategóriu malých veriteľov; nie je jasné, ako toto členenie korešponduje s navrhovanou postupnosťou finančnej stabilizácie. 

Odporúčame konkretizovať legislatívne opatrenia, ktoré podľa predloženého materiálu majú "ochrániť novovzniknuté akciové spoločnosti na istú dobu pred hrozbou exekúcií“. 

Materiál nedostatočne prezentuje nastavené kontrolné mechanizmy celého procesu, ktorý je ovplyvnený významnými rizikami, nie je riešená, dokonca ani načrtnutá vízia očakávaného stavu po vykonaní transformačného procesu, resp. procesu finančnej stabilizácie, napr. aj pri zvážení uvedeného faktu, že mnohé z inštitúcií už v súčasnosti majú problémy s hmotným majetkom (havarijné stavy objektov), ktoré tento materiál nerieši.

O

ČA

Vysvetlivky k jednotlivým premenným vo vzorci boli vysvetlené v materiáli. 

Štatút schvaľuje minister zdravotníctva, bol prerokovaný s MF SR, ktoré má pomerné zastúpenie. Základné kompetencie komisie sú popísané v materiáli. 
Súčasťou finančnej stabilizácie sú rôzne zdravotnícke zariadenia s rádovo odlišným obratom a záväzkami a zároveň s odlišnými problémami. Zároveň predmet záväzku je rôzny, môže napríklad nastať situácia, keď veriteľom je obec a predmetom záväzku je raz daň z nehnuteľností ( kde sa nepočíta s vyrokovaním skonta ) a raz napríklad dodávka tepla z obecnej kotolne, čo je podnikateľská činnosť, aj keď regulovaná a tretí krát poskytnutie inej služby. Nie je možné dopredu presne popísať všetky pravidlá, aj z toho dôvodu má zastúpenie v komisii MF SR. 
Ak veriteľ nebude súhlasiť s akceptovateľným saldom resp. vzdaním sa príslušenstva, finančná stabilizácia uvedeného záväzku sa nemusí realizovať. 
Malý a veľký veritelia sa budú deliť len podľa výšky záväzku. Nakoľko sa predpokladá uskutočniť minimálne 2 až 3 stretnutia s každým veriteľom, počet veľkých veriteľov t.j. hranica malých a veľkých bude závisieť len od časových možností komisie rokovať s veriteľmi. 
Prijatie legislatívnych opatrení na ochranu zdravotníckych zariadení pred veriteľmi po transformácii bude závisieť od prijatých opatrení zdravotníckych zariadení na základe doplneného uznesenia vlády na základe zásadnej pripomienky MF SR a od výšky zdrojov na finančnú stabilizáciu resp. od úspešnosti rokovaní s jednotlivými veriteľmi. 
Kontrolné mechanizmy sú v materiáli popísané. 
MZ SR si uvedomuje deficit spôsobený havarijným stavom s majetkom zdravotníckych zariadení a každoročne žiada pri návrhu štátneho rozpočtu navýšenie zdrojov zo štátneho rozpočtu na riešenie tohto deficitu.

MDVaRR SR

doložke finančných vplyvov 
1. v doložke finančných vplyvov nie sú konkrétne vyčíslené finančné vplyvy na verejné financie. V zmysle aktualizovanej jednotnej metodiky na hodnotenie vybraných vplyvov je potrebné k materiálu tohto charakteru vykonať predbežné pripomienkové konanie pred predložením na medzirezortné pripomienkové konanie za účelom posúdenia správnosti obsahu doložky finančných vplyvov

O

ČA

Doložka vplyvov bola upravená na základe dohody s MF SR.

MDVaRR SR

uzneseniu vlády SR 
2. návrh uznesenia vlády je všeobecný, bez vyčíslenia finančných prostriedkov 
zo štátnych finančných aktív, potrebných na finančnú stabilizáciu štátnych organizácií

O

A

Do uznesenia vlády boli doplnené presné sumy.

MPRV SR

vlastný materiál 
Predložený materiál „Finančná stabilizácia štátnych príspevkových organizácií v pôsobnosti MZ SR a MO SR, v ktorých prebieha zmena právnej formy zo štátnej príspevkovej organizácie na akciovú spoločnosť ďalej len „štátnych organizácií“) a Návrh na vyslovenie súhlasu Národnej rady SR s použitím štátnych finančných aktív na finančnú stabilizáciu štátnych organizácií“, ktorý je v medzirezortnom pripomienkovom konaní popisuje spôsob, akým bude zabezpečené riešenie finančnej stabilizácie štátnych organizácií MZ SR bez vyčíslenia potreby finančných prostriedkov na jej realizáciu. K postupu riešenia, ktorý je uvedený v predloženom materiáli Ministerstvo pôdohospodárstva a rozvoja vidieka SR nemá zásadné pripomienky. 
Predkladáme pripomienku formálneho charakteru. 
1. V texte materiálu nie je zosúladené používanie skratiek, respektíve niektoré skratky sa používajú bez ich predchádzajúceho zavedenia. Niekde je použitá skratka a niekde celé slovo. Je potrebné upraviť zavádzanie skratiek a ich následné používanie. 
2. Text obsahuje drobné gramatické nepresnosti ako napr. dátumy uvedené bez udania roka, chýbajúce bodky.

O

A

Vyčíslenie finančných prostriedkov bolo do materiálu uvedené. Používanie skratiek a dátumov bolo upravené.

MO SR

Vlastný materiál, bod 4.1 
Vzhľadom na to, že MO SR plní úlohu zriaďovateľa príspevkovej organizácie Ústredná vojenská nemocnica SNP - fakultná nemocnica Ružomberok, ktorá má byť transformovaná na akciovú spoločnosť, a ktorá má byť tiež súčasťou tejto finančnej stabilizácie, žiadame, aby do bodu 4.1 materiálu "Vymedzenie úloh pri finančnej stabilizácii" bol do "Komisie pre finančnú stabilizáciu štátnych organizácií" menovaný aj jeden zástupca za Ministerstvo obrany SR.

O

N

Komisia bola zriadená na základe dohody s MF SR a jej činnosť bude prierezová, nemá zmysel ju stavať odvetvovo. Jej úlohy a kompetenci sú presne vymedzené v materiáli. MO SR zároveň poverilo MZ SR zabezpečiť činnosti spojené s transformáciou zdravotníckych zariadení. Vzájomné postavenie MZ SR, MO SR a Ústrednej vojenskej nemocnice SNP v Ružomberku môže byť určené osobitnou dohodou.

MO SR

Vlastný materiál, bod 4.4 
Žiadame, aby z titulu plnenia úlohy zriaďovateľa voči Ústrednej vojenskej nemocnici SNP Ružomberok - fakultnej nemocnici, bolo do časti 4.4 "Postup pri finančnej stabilizácii" pri použití štátnych finančných aktív vykonané rozpočtové opatrenie aj v prospech rozpočtového účtu Ministerstva obrany SR.

O

N

Materiál bol upravený na základe pripomienky MF SR s tým, že prostriedky zo štátnych finančných aktív nepôjdu prostredníctvom rozpočtového opatrenia.

MPSVR SR

Všeobecne k materiálu 
Predložený materiál má podľa nášho názoru slabú vypovedaciu hodnotu, a preto nie je možné zaujať k nemu kvalifikované stanovisko, keďže neobsahuje výšku finančných prostriedkov, ktoré budú poskytnuté štátnym príspevkovým organizáciám na oddlženie, nie je zrejmé akým spôsobom budú vysporiadané záväzky štátnych zdravotníckych zariadení voči Sociálnej poisťovni, keďže predložený materiál len konštatuje, že postup, lehoty a vykazovanie určí komisia a taktiež nie je zrejmé s akou hodnotou budú záväzky predmetom finančnej stabilizácie, keďže opäť sumu určí komisia. V nadväznosti na uvedené žiadame materiál už v tejto etape dopracovať a odstrániť vyššie uvedené nedostatky. Pripomienku považujeme za zásadnú.

Z

N

Dňa 15.8.2011 sa uskutočnilo rozporové konanie na úrovni ministrov MZ SR a MPSVaR SR. Zástupcovia MZ SR objasnili zamýšľaný postup pri finančnej stabilizácii s tým, žepri spôsobe a lehotách sa myslí samotný tok finančných prostriedkov cez štátnu pokladnicu na základe podpísaných dohôd. Ide o technické postupy prípadne manuály pre zástupcov zdravotníckych zariadení aby vedeli ako postupovať a kto je za čo zodpovedný. Komisia v závislosti od disponibilných zdrojov zo štátnych finančných aktív len určí, pod akú hranicu záväzkov sa nebudú používať zdroje zo štátnych finančných aktív ale sa použijú vlastné zdroje zariadení. To má aj opačný praktický rozmer aby napr. na 10 EUR záväzok nebolo potrebné mať dohodu, ktorú bude ešte odsúhlasovať komisia. Zároveň z dôvodu že predmetom finančnej stabilizácie sú rôzne typy organizácii s rôznym obratom a rôznou priemernou výškou záväzkov, bude potrebné aj tieto skutočnosti zobrať pri stanovení tejto sumy do úvahy. 
Na základe uvedeného minister PSVaR SR pripomienku stiahol.

MPSVR SR

Všeobecne k materiálu 
Predložený materiál nebol predmetom predbežného pripomienkového konania a doložka vybraných vplyvov, ktorú materiál obsahuje nezodpovedá Aktualizovanej jednotnej metodike na posudzovanie vybraných vplyvov. Žiadame do materiálu doplniť doložku vybraných vplyvov vypracovanú v aktuálnej platnej forme. 
Pripomienku považujeme za obyčajnú.

O

N

Doložka vplyvov bola vypracovaná na základe vzájomnej dohody s MF SR.

MPSVR SR

K vlastnému materiálu k časti 4.  
V časti 4. Proces finančnej stabilizácie, 4.1. Vymedzenie úloh pri finančnej stabilizácii sa uvádza, že v procese finančnej stabilizácie platí nasledovné vymedzenie úloh, okrem iného: „rokovanie s veriteľmi, schvaľuje podmienky úhrady pohľadávok (skonto, vzdanie sa penále...)...“ – z uvedeného nie je zrejmé, či táto podmienka „vzdanie sa penále“, platí aj pre inštitúcie uvedené v písm. C) v časti 4.3. Základné princípy finančnej stabilizácie, v rámci ktorého sa majú riešiť záväzky aj voči Sociálnej poisťovni. V tejto súvislosti podotýkame, že pohľadávky na poistnom a penále vymáha Sociálna poisťovňa podľa zákona č. 461/2003 Z. z. o sociálnom poistení v znení neskorších predpisov a v medziach tohto zákona by mali byť štandardne riešené aj pohľadávky zdravotníckych zariadení. Súčasne účinný zákon nedefinuje žiadny spôsob odpustenia týchto pohľadávok vrátane penále. V tejto súvislosti je MPSVR SR zásadne proti akýmkoľvek úvahám o možnosti riešenia problému oddlženia zdravotníckych zariadení formou odpustenia povinnosti zaplatiť pohľadávky Sociálnej poisťovne. Pripomienku považujeme za zásadnú.

Z

N

Dňa 15.8.2011 sa uskutočnilo rozporové konanie na úrovni ministrov MZ SR a MPSVaR SR. Zástupcovia MZ SR objasnili zamýšľaný postup pri finančnej stabilizácii s tým, že nemôže ísť nad rozsah možností zadefinovaných v zákone 461/2003 Z.z. v znení neskorších predpisov. 
Na základe uvedeného minister PSVaR SR pripomienku stiahol.

MPSVR SR

K vlastnému materiálu k časti 4.  
V časti 4.4. Postup pri finančnej stabilizácii sa uvádza, že „V záujme minimalizácie nevysporiadaných záväzkov by bolo vhodné, aby štát legislatívnymi opatreniami ochránil novovzniknuté akciové spoločnosti na istú dobu pred hrozbou exekúcií.“ Uvedený návrh je podľa nášho názoru v rozpore s tým, čo sa plánuje docieliť, a to aby transformované zdravotnícke zariadenia (ktoré by mali byť predtým oddlžené, ak má byť výsledok transformácie dosiahnutý) sa aj naďalej nezadlžovali. V nadväznosti na uvedené navrhujeme prehodnotiť vyššie uvedený návrh. Pripomienku považujeme za obyčajnú.

O

ČA

Doplnili sa nové uznesenia vlády SR zamerané na reštrukturalizáciu ZZ a zabezpečenie opatrení aby sa ZZ ďalej nezadlžovali.

MŠVVaŠ SR

K doložke vybraných vplyvov 
Žiadame doplniť do doložky vybraných vplyvov stanovisko gestorov z predbežného pripomienkového konania v zmysle uznesenia vlády SR č. 693/2010 z 13. 10. 2010.

O

N

Z dôvodu zosúladenia termínov s transformáciou zdravotníckych zariadení a krátkosti jednotlivých termínov predbežné pripomienkové konanie sa neuskutočnilo.

SOCP

K časti 4.3. 
Z úpravy základných princípov finančnej stabilizácie nie je zrejmé, či na Sociálnu poisťovňu sa vzťahujú len zásady uvedené v bode C) alebo aj v bode A), keďže patrí k najväčším veriteľom. V prípade aplikácie aj bodu A) upozorňujeme na absenciu právneho priestoru vo vzťahu k penále.

O

A

Uvedené je zadefinované je zadefinované v časti 4.3. bod C ods.2.

SOCP

K časti 4.3. – C) druhý bod  
Predmetom finančnej stabilizácie budú len záväzky, prevyšujúce komisiou určenú sumu, ktorá sa bližšie neurčuje; z uvedeného dôvodu nie je zrejmé, na akú sumu záväzkov sa zásady finančnej stabilizácie vzťahujú, ani skutočnosť, akú záruku má Sociálna poisťovňa v súvislosti s úhradou záväzkov pod hranicou komisiou určenej sumy, ktoré majú byť riešené z vlastných príjmov organizácií.

O

N

Nakoľko suma vyčlenená na finančnú stabilizáciu zo ŠFA momentálne nepokrýva všetky záväzky organizácii a zatiaľ ju nie je možné zo strany MF SR zvýšiť, uvedený spôsob je nevyhnutný.

SOCP

K častiam 4.1. a 4.5. 
V súvislosti s výkonom kontroly počas procesu finančnej stabilizácie poukazujeme na to, že Slovenská konsolidačná, a.s., nemá postavenie štátneho orgánu a ani kompetencie na následné prijímanie účinných opatrení resp. sankcií za porušenie zákona pri transformácii. Vzhľadom na uvedené, ako aj na navrhovaný náhodný výkon kontroly Sociálna poisťovňa navrhovaný postup nepovažuje za systémové opatrenie na zabránenie zneužitia procesu finančnej stabilizácie.

O

N

Zamestnanci Slovenskej konsolidačnej a.s. budú pôsobiť len ako prizvané osoby v rámci kontrol vykonávaných zamestnancami MZ SR v zmysle zákona 502/2001 Z.z. v znení neskorších predpisov, pričom sa využijú hlavne ich skúsenosti so správou pohľadávok. Uvedený postup bol dohodnutý s MF SR.

SOCP

K časti 4.4. 
V rámci postupu pri finančnej stabilizácii sa navrhuje, aby štát legislatívnymi opatreniami ochránil novovzniknuté akciové spoločnosti na istú dobu od exekúcií. Sme toho názoru, že takýto postup vytvára priestor pre ďalšiu kumuláciu dlhov po transformácii a odporúčame ho zvážiť, pretože uvedené opatrenia spôsobili nemožnosť včasného vymáhania pohľadávok Sociálnej poisťovne v minulosti, keďže zadlžujúce sa zdravotnícke zariadenia v období, v ktorom ešte pohľadávky boli vymožiteľné neprejavili žiadnu snahu o ich dobrovoľnú úhradu.

O

ČA

Nakoľko zatiaľ vyčlenené finančné prostriedky zo štátnych finančných aktív nepokrývajú v plnej miere potrebu zdrojov, ktorá je potrebná v zmysle rozboru uvedený návrh sa v materiáli ponechal. Zároveň sa však doplnili nové uznesenia vlády.

ŽSK

V názve materiálu navrhujeme za slovo „spoločnosť“ doplniť slovné spojenie „a príspevkových organizácií samosprávnych krajov, poskytujúcich zdravotnú starostlivosť, v ktorých prebieha proces transformácie“ 

Odôvodnenie: 

Z dôvodu prepracovanie materiálu aj pre potreby finančnej stabilizácie príspevkových organizácií (zdravotníckych zariadení) samosprávnych krajov.

Z

N

MZ SR na úrovni ministra prerokoval uvedenú pripomienku s predsedom Žilinského samosprávneho kraja. Na rokovaní minister vysvetlil, že transformácia na základe príslušného zákona sa týka len štátnych zdravotníckych zariadení a následne finančná stabilizácia len majetku vo vlastníctve štátu. Budú pri nej použité mimoriadne finančné prostriedky nad rámec štátneho rozpočtu. Žilinskému samosprávnemu kraju nič nebráni obdobne transformovať vlastné zdravotnícke zariadenia a na prípadnú finančnú stabilizáciu vlastného majetku tiež využiť zdroje nad rámec rozpočtu bežných výdavkov Žilinského samosprávneho kraja. 
Vláda SR nemá kompetencie rozhodovať o finančnej stabilizácii majetku, ktorý nie je vo vlastníctve štátu, uvedené v tomto prípade patrí do kompetencie zastupiteľstva samosprávneho kraja. MZ SR pokladá za dôležité, aby aj samosprávne kraje finančne stabilizovali svoj majetok. 
MZ SR kompetenčne nemôže zabezpečovať finančnú stabilizáciu majetku, ktorý nemá vo svojom vlastíctve, je to nad rozsah kompetenčného zákona. Zároveň nemôže vykonávať prostredníctvom svojich zamestnancov činnosti nad rozsah štatútu ministerstva.

ŽSK

Vlastný materiál str. 1 bod 1. Cieľ 
Za slovami „na akciovú spoločnosť“ navrhujeme vložiť slová „a príspevkových organizácií v pôsobnosti samosprávnych krajov, poskytujúcich zdravotnú starostlivosť, v ktorých prebieha proces transformácie (ďalej len „príspevkové organizácie samosprávnych krajov).“ 

Odôvodnenie: 

Z dôvodu prepracovanie materiálu aj pre potreby finančnej stabilizácie príspevkových organizácií (zdravotníckych zariadení) samosprávnych krajov.

Z

N

MZ SR na úrovni ministra prerokoval uvedenú pripomienku s predsedom Žilinského samosprávneho kraja. Na rokovaní minister vysvetlil, že transformácia na základe príslušného zákona sa týka len štátnych zdravotníckych zariadení a následne finančná stabilizácia len majetku vo vlastníctve štátu. Budú pri nej použité mimoriadne finančné prostriedky nad rámec štátneho rozpočtu. Žilinskému samosprávnemu kraju nič nebráni obdobne transformovať vlastné zdravotnícke zariadenia a na prípadnú finančnú stabilizáciu vlastného majetku tiež využiť zdroje nad rámec rozpočtu bežných výdavkov Žilinského samosprávneho kraja. 
Vláda SR nemá kompetencie rozhodovať o finančnej stabilizácii majetku, ktorý nie je vo vlastníctve štátu, uvedené v tomto prípade patrí do kompetencie zastupiteľstva samosprávneho kraja. MZ SR pokladá za dôležité, aby aj samosprávne kraje finančne stabilizovali svoj majetok. 
MZ SR kompetenčne nemôže zabezpečovať finančnú stabilizáciu majetku, ktorý nemá vo svojom vlastíctve, je to nad rozsah kompetenčného zákona. Zároveň nemôže vykonávať prostredníctvom svojich zamestnancov činnosti nad rozsah štatútu ministerstva.

ŽSK

Vlastný materiál : bod 2. Popis súčasnej situácie 
Na str. 1 za druhým odsekom navrhujeme vložiť nový tretí odsek, ktorý bude znieť: „Transformácia príspevkových organizácií samosprávnych krajov sa vykonáva v súlade s ustanovením §§ 21 a 37 ods. 10 zák. č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v platnom znení a to do 31. decembra 2011.” 

Odôvodnenie: 

Z dôvodu prepracovanie materiálu aj pre potreby finančnej stabilizácie príspevkových organizácií (zdravotníckych zariadení) samosprávnych krajov.

Z

N

MZ SR na úrovni ministra prerokoval uvedenú pripomienku s predsedom Žilinského samosprávneho kraja. Na rokovaní minister vysvetlil, že transformácia na základe príslušného zákona sa týka len štátnych zdravotníckych zariadení a následne finančná stabilizácia len majetku vo vlastníctve štátu. Budú pri nej použité mimoriadne finančné prostriedky nad rámec štátneho rozpočtu. Žilinskému samosprávnemu kraju nič nebráni obdobne transformovať vlastné zdravotnícke zariadenia a na prípadnú finančnú stabilizáciu vlastného majetku tiež využiť zdroje nad rámec rozpočtu bežných výdavkov Žilinského samosprávneho kraja. 
Vláda SR nemá kompetencie rozhodovať o finančnej stabilizácii majetku, ktorý nie je vo vlastníctve štátu, uvedené v tomto prípade patrí do kompetencie zastupiteľstva samosprávneho kraja. MZ SR pokladá za dôležité, aby aj samosprávne kraje finančne stabilizovali svoj majetok. 
MZ SR kompetenčne nemôže zabezpečovať finančnú stabilizáciu majetku, ktorý nemá vo svojom vlastíctve, je to nad rozsah kompetenčného zákona. Zároveň nemôže vykonávať prostredníctvom svojich zamestnancov činnosti nad rozsah štatútu ministerstva.

ŽSK

Vlastný materiál: str. 1 – bod 3 
Na str. 1 – bod 3 v názve za slovné spojenie „štátnych organizácií“ navrhujeme doplniť slovné spojenie „a príspevkových organizácií samosprávnych krajov“. 

Odôvodnenie: 

Z dôvodu prepracovanie materiálu aj pre potreby finančnej stabilizácie príspevkových organizácií (zdravotníckych zariadení) samosprávnych krajov.

Z

N

MZ SR na úrovni ministra prerokoval uvedenú pripomienku s predsedom Žilinského samosprávneho kraja. Na rokovaní minister vysvetlil, že transformácia na základe príslušného zákona sa týka len štátnych zdravotníckych zariadení a následne finančná stabilizácia len majetku vo vlastníctve štátu. Budú pri nej použité mimoriadne finančné prostriedky nad rámec štátneho rozpočtu. Žilinskému samosprávnemu kraju nič nebráni obdobne transformovať vlastné zdravotnícke zariadenia a na prípadnú finančnú stabilizáciu vlastného majetku tiež využiť zdroje nad rámec rozpočtu bežných výdavkov Žilinského samosprávneho kraja. 
Vláda SR nemá kompetencie rozhodovať o finančnej stabilizácii majetku, ktorý nie je vo vlastníctve štátu, uvedené v tomto prípade patrí do kompetencie zastupiteľstva samosprávneho kraja. MZ SR pokladá za dôležité, aby aj samosprávne kraje finančne stabilizovali svoj majetok. 
MZ SR kompetenčne nemôže zabezpečovať finančnú stabilizáciu majetku, ktorý nemá vo svojom vlastíctve, je to nad rozsah kompetenčného zákona.

ŽSK

Vlastný materiál: str. 6 – bod 4  
Na str. 6 – bod 4 v názve za slovo „stabilizácie“ navrhujeme doplniť slovné spojenie „štátnych organizácií". 

Odôvodnenie: 

Z dôvodu prepracovanie materiálu aj pre potreby finančnej stabilizácie príspevkových organizácií (zdravotníckych zariadení) samosprávnych krajov.

Z

A

MZ SR na úrovni ministra prerokoval uvedenú pripomienku s predsedom Žilinského samosprávneho kraja. Na rokovaní minister vysvetlil, že transformácia na základe príslušného zákona sa týka len štátnych zdravotníckych zariadení a následne finančná stabilizácia len majetku vo vlastníctve štátu. Budú pri nej použité mimoriadne finančné prostriedky nad rámec štátneho rozpočtu. Žilinskému samosprávnemu kraju nič nebráni obdobne transformovať vlastné zdravotnícke zariadenia a na prípadnú finančnú stabilizáciu vlastného majetku tiež využiť zdroje nad rámec rozpočtu bežných výdavkov Žilinského samosprávneho kraja. 
Nakoľko však ide len o technickú pripomienku MZ SR ju akceptoval.

ŽSK

Vlastný materiál bod 3.1 Východiská 
Na str. 2 za prvým odsekom navrhujeme vložiť nový odsek, ktorý bude znieť: „Žilinský samosprávny kraj na základe opakovaných analýz, ktoré realizoval v súvislosti s prípravou transformácie príspevkových organizácií, analyzoval pri tom aj štruktúru záväzkov a trend zadlžovania transformujúcich sa týchto zdravotníckych zariadení.“ 

Na str. 2 za šiestym odsekom navrhujeme vložiť nový odsek, ktorý bude znieť: „Žilinský samosprávny kraj má spracované všetky podklady a analýzu záväzkov.“ 

Odôvodnenie: 

Z dôvodu prepracovanie materiálu aj pre potreby finančnej stabilizácie príspevkových organizácií (zdravotníckych zariadení) samosprávnych krajov.

Z

N

MZ SR na úrovni ministra prerokoval uvedenú pripomienku s predsedom Žilinského samosprávneho kraja. Na rokovaní minister vysvetlil, že transformácia na základe príslušného zákona sa týka len štátnych zdravotníckych zariadení a následne finančná stabilizácia len majetku vo vlastníctve štátu. Budú pri nej použité mimoriadne finančné prostriedky nad rámec štátneho rozpočtu. Žilinskému samosprávnemu kraju nič nebráni obdobne transformovať vlastné zdravotnícke zariadenia a na prípadnú finančnú stabilizáciu vlastného majetku tiež využiť zdroje nad rámec rozpočtu bežných výdavkov Žilinského samosprávneho kraja. 
Materiál sa netýka majetku Žilinského samosprávneho kraja, nie je preto dôvod požadované vety do materiálu uvádzať.

ŽSK

Vlastný materiál str. 11 
Na str. 11 – navrhujeme za bod 4.6 vložiť nový bod 5 v nasledovnom znení: 

„5. Proces finančnej stabilizácie príspevkových organizácií samosprávnych krajov 

Proces a podmienky finančnej stabilizácie príspevkových organizácií samosprávnych krajov bude predmetom dohody medzi samosprávnym krajom ako zriaďovateľom príspevkových organizácií (zdravotníckych zariadení) na strane jednej a Ministerstvom financií SR a Ministerstvom zdravotníctva SR na strane druhej. Dohody o podmienkach procesu finančnej stabilizácie týchto organizácií dohodnú dotknuté subjekty do konca 31.10.2011. Ako zdroj pre uskutočnenie finančnej stabilizácie príspevkových organizácií samosprávnych krajov sa použije primerane zdroj podľa bodu 4.2 tohto materiálu. Konkrétny postup pri finančnej stabilizácii príspevkových organizácií samosprávnych krajov (rokovanie s veriteľmi a pod.) si určí samosprávny kraj. “ 

Doterajšie body 5 a 6 sa prečíslujú na body 6 a 7. 

Odôvodnenie: 

Z dôvodu prepracovanie materiálu aj pre potreby finančnej stabilizácie príspevkových organizácií (zdravotníckych zariadení) samosprávnych krajov.

Z

N

MZ SR na úrovni ministra prerokoval uvedenú pripomienku s predsedom Žilinského samosprávneho kraja. Na rokovaní minister vysvetlil, že transformácia na základe príslušného zákona sa týka len štátnych zdravotníckych zariadení a následne finančná stabilizácia len majetku vo vlastníctve štátu. Budú pri nej použité mimoriadne finančné prostriedky nad rámec štátneho rozpočtu. Žilinskému samosprávnemu kraju nič nebráni obdobne transformovať vlastné zdravotnícke zariadenia a na prípadnú finančnú stabilizáciu vlastného majetku tiež využiť zdroje nad rámec rozpočtu bežných výdavkov Žilinského samosprávneho kraja. 
Vláda SR nemá kompetencie rozhodovať o finančnej stabilizácii majetku, ktorý nie je vo vlastníctve štátu, uvedené v tomto prípade patrí do kompetencie zastupiteľstva samosprávneho kraja. MZ SR pokladá za dôležité, aby aj samosprávne kraje finančne stabilizovali svoj majetok. 
MZ SR kompetenčne nemôže zabezpečovať finančnú stabilizáciu majetku, ktorý nemá vo svojom vlastíctve, je to nad rozsah kompetenčného zákona. Zároveň nemôže vykonávať prostredníctvom svojich zamestnancov činnosti nad rozsah štatútu ministerstva. Z uvedeného dôvodu nemôže podpísať so samosprávnym krajom navrhovanú dohodu. Ak Žilinský samosprávny kraj nedokáže procesne uskutočniť proces transformácie a finančnej stabilizácie svojími zamestnancami, je potrebné obrátiť sa prípadne na poradenskú spoločnosť. Podpísanie prípadnej dohody s MF SR je potrebné prerokovať na MF SR.

ŽSK

Vlastný materiál str. 11 nový bod 6. Záver 
Na str. 11 v novo prečíslovanom bode 7. Záver navrhujeme: 

- za slovami „ stabilizácia štátnych organizácií“ vložiť slová „a príspevkových organizácií samosprávnych krajov“, 
- za slovami „komplexnej reštrukturalizácie štátnych organizácií “ vložiť slová „a príspevkových organizácií samosprávnych krajov“ 

Odôvodnenie: 

Z dôvodu prepracovanie materiálu aj pre potreby finančnej stabilizácie príspevkových organizácií (zdravotníckych zariadení) samosprávnych krajov.

Z

N

MZ SR na úrovni ministra prerokoval uvedenú pripomienku s predsedom Žilinského samosprávneho kraja. Na rokovaní minister vysvetlil, že transformácia na základe príslušného zákona sa týka len štátnych zdravotníckych zariadení a následne finančná stabilizácia len majetku vo vlastníctve štátu. Budú pri nej použité mimoriadne finančné prostriedky nad rámec štátneho rozpočtu. Žilinskému samosprávnemu kraju nič nebráni obdobne transformovať vlastné zdravotnícke zariadenia a na prípadnú finančnú stabilizáciu vlastného majetku tiež využiť zdroje nad rámec rozpočtu bežných výdavkov Žilinského samosprávneho kraja. 
Vláda SR nemá kompetencie rozhodovať o finančnej stabilizácii majetku, ktorý nie je vo vlastníctve štátu, uvedené v tomto prípade patrí do kompetencie zastupiteľstva samosprávneho kraja. MZ SR pokladá za dôležité, aby aj samosprávne kraje finančne stabilizovali svoj majetok.

ŽSK

Pripomienka k materiálu ako celku 
Žiadame, aby boli zdravotnícke zariadenia (príspevkové organizácie) v pôsobnosti Žilinského samosprávneho kraja zaradené do systému oddlžovania spolu s nemocnicami v pôsobnosti Ministerstva zdravotníctva SR, nakoľko nemocnice v zriaďovateľskej pôsobnosti samosprávnych krajov sú financované z verejného zdravotného poistenia tak, ako i nemocnice v pôsobnosti Ministerstva zdravotníctva SR. Na povinnom zdravotnom poistení sa podieľajú, tak poistenci, ktorí sú pacientmi nemocníc v pôsobnosti Ministerstva zdravotníctva SR, ako aj pacienti, ktorým sa poskytuje zdravotná starostlivosť v nemocniciach v pôsobnosti samosprávnych krajov, ale pravidlá financovania stanovuje štát. Podmienky financovania nepokrývajú skutočné náklady na poskytovanú zdravotnú starostlivosť, v dôsledku čoho vznikajú nadlimitné výkony, ktoré revízni lekári zdravotných poisťovní uznajú, ale napriek tomu zdravotníckym zariadeniam nie sú uhradené. 
Zdravotnícke zariadenia nám boli v roku 2003 delimitované Ministerstvom zdravotníctva SR so záväzkami vo výške 33 mil. € a veľkým modernizačným dlhom. 
Žiadame o akceptáciu našej legitímnej požiadavky pri oddlžení nemocníc v pôsobnosti ŽSK aj v mene Zastupiteľstva Žilinského samosprávneho kraja, ktoré na svojom 11. zasadnutí dňa 27. júna 2011, rozhodlo uznesením č. 3/11 apelovať na vládu SR, vo veci začlenenia nemocníc s poliklinikami (príspevkových organizácií) v pôsobnosti ŽSK do systému oddlžovania spolu s nemocnicami s poliklinikami v pôsobnosti Ministerstva zdravotníctva SR, a tak dodržať zo strany Ministerstva zdravotníctva SR deklarované rovnoprávne postavenie poskytovateľov zdravotnej starostlivosti

Z

N

MZ SR na úrovni ministra prerokoval uvedenú pripomienku s predsedom Žilinského samosprávneho kraja. Na rokovaní minister vysvetlil, že transformácia na základe príslušného zákona sa týka len štátnych zdravotníckych zariadení a následne finančná stabilizácia len majetku vo vlasníctve štátu. Budú pri nej použité mimoriadne finančné prostriedky nad rámec štátneho rozpočtu. Žilinskému samosprávnemu kraju nič nebráni obdobne transformovať vlastné zdravotnícke zariadenia a na prípadnú finančnú stabilizáciu vlastného majetku tiež využiť zdroje nad rámec rozpočtu bežných výdavkov Žilinského samosprávneho kraja. 
Zároveň bolo zástupcovi Žilinského samosprávneho kraja vysvetlené, že štát už viac krát oddlžil zdravotnícke zariadenia v pôsobnosti samosprávnych krajov, naposledy v roku 2009. Niektoré samosprávne kraje už transformovali svoje zariadenia, u niektorých čo je aj prípad Žilinského samosprávneho kraja k transformácii zatiaľ nedošlo. Je potrebné, rovnako ako u štátnych zdravotníckych zariadení prijať opatrenia zvýšenie efektívnosti a finančnej výkonnosti aj u zariadení v majetku samosprávnych krajov.

ŽSK

Návrh uznesenia – časť A 
Návrh uznesenia navrhujeme upraviť nasledovne: 

Vložiť nový bod A.2. v znení: 

Finančnú stabilizáciu príspevkových organizácií v pôsobnosti Žilinského samosprávneho kraja, ktoré poskytujú zdravotnú starostlivosť a v ktorých prebieha proces transformácie (ďalej len „príspevkové organizácie Žilinského samosprávneho kraja“) 

Doterajší bod A.2. prečíslovať na bod A.3. 

Vložiť nový bod A.4. v znení: 

V zmysle § 13 ods. 6 zák. č. 523/2004 Z. z. o rozpočtových pravidlách verejnej správy a o zmene a doplnení niektorých zákonov zníženie štátnych finančných aktív v sume 3 899 996,69 eur z titulu odpustenia splácania návratných finančných výpomocí poskytnutých príspevkovým organizáciám Žilinského samosprávneho kraja podľa bodu B.2. uznesenia vlády č. 938 zo dňa 17. decembra 2008. 

Doterajší bod A.3. prečíslovať na bod A.5. 

Vložiť nový bod A.6. v znení: 

Návrh na vyslovenie súhlasu Národnej rady SR s použitím štátnych finančných aktív na finančnú stabilizáciu príspevkových organizácií Žilinského samosprávneho kraja v sume 16 168 003,31 eur 

Odôvodnenie: 

Z dôvodu prepracovanie materiálu aj pre potreby finančnej stabilizácie príspevkových organizácií (zdravotníckych zariadení) samosprávnych krajov.

Z

ČA

MZ SR na úrovni ministra prerokoval uvedenú pripomienku s predsedom Žilinského samosprávneho kraja. Na rokovaní minister vysvetlil, že transformácia na základe príslušného zákona sa týka len štátnych zdravotníckych zariadení a následne finančná stabilizácia len majetku vo vlasníctve štátu. Budú pri nej použité mimoriadne finančné prostriedky nad rámec štátneho rozpočtu. Žilinskému samosprávnemu kraju nič nebráni obdobne transformovať vlastné zdravotnícke zariadenia a na prípadnú finančnú stabilizáciu vlastného majetku tiež využiť zdroje nad rámec rozpočtu bežných výdavkov Žilinského samosprávneho kraja. 
Zároveň nie je dôvod aby vláda SR schvaľovala finančnú stabilizáciu majetku, ktorý nie je v jej vlastníctve. Tú by mal schváliť a rozhodnúť o nej Žilinský samosprávny kraj. 
Zástupcovi Žilinského samosprávneho kraja bolo tiež vysvetlené, že odpustenie splácania návratných finančných výpomocí sa týka všetkých zdravotníckych zariadení, ktorým bola v zmysle uznesenia vlády 938 z 17. decembra 2008 poskytnutá a nie je potrebný nový bod uznesenia.

ŽSK

Návrh uznesenia bod B 
Návrh uznesenia navrhujeme upraviť nasledovne: 

Vložiť nový bod B.2. v znení 

Uvoľniť zo štátnych finančných aktív 16 168 003,31eur pre Žilinský samosprávny kraj na finančnú stabilizáciu príspevkových organizácií Žilinského samosprávneho kraja 
do 15 dní po vyslovení súhlasu Národnou radou Slovenskej republiky 

Doterajší bod B.2. prečíslovať na bod B.3. 

Vložiť nový bod B.4. v znení 

Znížiť štátne finančné aktíva o sumu 3 899 996,69 eur z titulu odpustenia splácania návratných finančných výpomocí poskytnutých príspevkovým organizáciám Žilinského samosprávneho kraja podľa bodu B.2. uznesenia vlády č. 938 zo dňa 17. decembra 2008. 
do 15 dní po prijatí uznesenia vlády 

Odôvodnenie: 

Z dôvodu prepracovanie materiálu aj pre potreby finančnej stabilizácie príspevkových organizácií (zdravotníckych zariadení) samosprávnych krajov.

Z

ČA

MZ SR na úrovni ministra prerokoval uvedenú pripomienku s predsedom Žilinského samosprávneho kraja. Na rokovaní minister vysvetlil, že transformácia na základe príslušného zákona sa týka len štátnych zdravotníckych zariadení a následne finančná stabilizácia len majetku vo vlasníctve štátu. Budú pri nej použité mimoriadne finančné prostriedky nad rámec štátneho rozpočtu. Žilinskému samosprávnemu kraju nič nebráni obdobne transformovať vlastné zdravotnícke zariadenia a na prípadnú finančnú stabilizáciu vlastného majetku tiež využiť zdroje nad rámec rozpočtu bežných výdavkov Žilinského samosprávneho kraja. 
Zároveň bolo zástupcovi Žilinského samosprávneho kraja vysvetlené, že odpustenie splácania návratných finančných výpomocí sa týka všetkých zdravotníckych zariadení, ktorým bola v zmysle uznesenia vlády 938 z 17. decembra 2008 poskytnutá a nie je potrebný nový bod uznesenia.

ŽSK

Návrh uznesenia bod C 
Návrh uznesenia navrhujeme upraviť nasledovne: 

Na koniec bodu C.1. za slovo „organizácií“ doplniť slovné spojenie „a príspevkových organizácií Žilinského samosprávneho kraja“ 

Na koniec bodu C.2. za slovo „organizácií“ doplniť slovné spojenie „a príspevkových organizácií Žilinského samosprávneho kraja“ 

Odôvodnenie: 

Z dôvodu prepracovanie materiálu aj pre potreby finančnej stabilizácie príspevkových organizácií (zdravotníckych zariadení) samosprávnych krajov.

Z

N

MZ SR na úrovni ministra prerokoval uvedenú pripomienku s predsedom Žilinského samosprávneho kraja. Na rokovaní minister vysvetlil, že transformácia na základe príslušného zákona sa týka len štátnych zdravotníckych zariadení a následne finančná stabilizácia len majetku vo vlasníctve štátu. Budú pri nej použité mimoriadne finančné prostriedky nad rámec štátneho rozpočtu. Žilinskému samosprávnemu kraju nič nebráni obdobne transformovať vlastné zdravotnícke zariadenia a na prípadnú finančnú stabilizáciu vlastného majetku tiež využiť zdroje nad rámec rozpočtu bežných výdavkov.